Judit ha Holofern (arz)
Judit gant penn Holofern zo anv meur a daolenn, oberennoù eus mare an Azginivelezh italian dreist-holl, a zo bet awenet gant ur vojenn eus an Testamant Kozh.

Ar vojenn
 Gwelout ar pennad Judit ha Holofern.

An taolennoù

Judit o lazhañ Holofern

Livadurioù Caravaggio

Caravaggio (1571-1610) an hini kentañ en deus kredet livañ ar muntr. Evezh a daoler ouzh genoù heuget Judit, intañvez yaouank, ha tres drouk he matezh, ur wrac'h roufennet ha dizant anezhi.

Un daolenn all zo bet dizoloet e Toloza hag a vije diwar zorn Caravaggio

Livadurioù Artemisia Gentileschi 
 
Judit o tibennañ Holofern, gant Artemisia Gentileschi (1612-21), zo div daolenn damheñvel gant al livourez italian. Souezhet e veze meur a zen pa wele e oa deuet ur plac'h a-benn da livañ un darvoud ken kriz. Hervez an arzvarnourien e c'haller gwelet konnar an arzourez ouzh ar gwaz en devoa he gwallet. Levezonet-kaer e oa-hi gant doare-livañ Caravaggio.
An eil zo war ziskouez er Galleria degli Uffizi, e Firenze.
Eben, ma weler muioc'h a wad war ar gwele, zo war ziskouez e Capo di Monte. Disheñvel eo an dilhad hag ar sklêrijenn ivez.

Judit o tougen penn Holofern

Taolennoù Sandro Botticelli
Teir zaolenn awenet gant ar vojenn zo bet livet gant Sandro Botticelli.
Il ritorno di Giuditta a Betulia (Distro Judit da Vetulia), 1470, Galleria degli Uffizi, Firenze
Dizoloadur muntr Holofern, war-dro 1472, Galleria degli Uffizi, Firenze
Judith o kuitaat teltenn Holofern, 1495-1500, Rijksmuseum, Amsterdam
★Gwelout : Judit (Botticelli).

Taolennoù all
Mar deo ral gwelout Judit o lazhañ e weler anezhi aliesoc'h o tougen penn ar jeneral enebour, pa ne lez ket he matezh da zougen anezhañ. Alies ivez e vez ur c'hleze ganti.

XVvet kantved
Andrea Mantegna (1431-1506), Judit ha Holofern, 1495, National Gallery of Art, Washington.

XVIvet kantved
E taolenn Giorgione, Judit, 1502, Mirdi ar Peniti, e Sankt Peterbourg e Rusia, e weler Judit o lakaat he zroad war benn Holofern.
Gant Michelangelo ivez eo bet livet mojenn Judit ha Holofern ouzh lein ar Chapel sikstinat er Vatikan e 1509.
Gant Vincenzo Catena, e 1520.
Lucas Cranach an Henañ en deus graet teir zaolenn, war-dro 1530, ma weler Judit o terc'hel ur c'hleze e-kichen penn Holofern.
★Gwelout : Judit (Cranach).
E 1554, e taolenn Giorgio Vasari, emañ an harozez o sevel he c'hleze a-us da benn Holofern.
Jan Massijs, war-dro 1570.‎
Tizian, Judit, 1565, (112 x 96 cm), Detroit Institute of Art.
Paolo Veronese, Judit ha Holofern, 1580 ; emañ al livadur e Kunsthistorisches Museum Vienna.
Fede Galizia (1578-1630) ; taolenn eus 1596 ; dremm an arzourez e vije hini Judit.
★Gant Ambrosius Benson.

XVIIvet kantved
Meur a wech e voe livet istor Judit er c'hantved-se ivez.

Lavinia Fontana
Div daolenn zo anavezet gant Lavinia Fontana

Artemisia Gentileschi 
Teir zaolenn zo gant Artemisia Gentileschi: div damheñvel, meneget uheloc'h, ma weler Judit da vat o tibennañ an ofiser, hag unan all ma he gweler o tougen ar penn en ur baner.
thumb|upright 1.2|Judit hag he matezh , livet gant Artemisia Gentileschi, 1612-1613

Simon Vouet
Div daolenn zo anavezet gant Simon Vouet (1590-1649).
Unan teñval al livioù anezhi, glas ha du dreist-holl, a weler en Alte Pinakothek, e München, e Bavaria.
Unan sklaeroc'h, ruz ha melen kentoc'h, a zo e Kunsthistorisches Museum Vienna, en Aostria

Livourien arall

Giuseppe Cesari, Judit gant penn Holofern, 1605-10, Berkeley Art Museum, Skol-veur Kalifornia.
Giovanni Baglione, Judit gant penn Holofern, 1608, Galleria Borghese, Roma.
Carlo Saraceni e 1615.
Pieter Pauwel Rubens, Judit gant penn Holofern, war-dro 1616, Mirdi Herzog Ulrich Anton, Braunschweig.
Orazio Gentileschi, taolenn eus 1621-24, hiziv e Hartford, Connecticut, SUA.
Valentin de Boulogne, Judit ha Holofern, war-dro 1626, National Museum of Fine Arts, La Vallette.

Cristofano Allori (1577-1621), e 1613: emañ serc'h an arzour o terc'hel e benn war-bouez e vlev. Buhez an arzour gwelet gantañ? Div daolenn zo: unan e-kichen Londrez (Royal Collection, Windsor), unan all e Firenze, er Palez Pitti. *Guercino (1591-1666)
Francesco Furini (1603-1646), Judit ha Holofern, 1636, Galleria Nazionale d'Arte Antica, Roma.
Elisabetta Sirani (1638-1665).

XVIIIvet kantved
Div daolenn gant Luca Giordano.
Judit o tiskouez penn Holofern, e mirdi Saint Louis, Missouri.
Korf Holofern kavet en e deltenn.
Un daolenn gant Giulia Lama, Judit gant penn Holofern, war-dro 1730, Gallerie dell'Accademia, Venezia.

XIXvet kantved
Goya, war-dro 1819.
Horace Vernet .
August Riedel, e 1840.
Un daolenn gant Emanoil Panaiteanu Bardasare, heñvel ouzh hini Riedel.

XXvet kantved

Gustav Klimt en deus livet Judit gant penn Holofern ivez e 1901.
Div daolenn zo gant Franz von Stuck.
Judit, gant al livour gall Paul Albert Steck, 19??.

Delwennoù 
Donatello,  Judit ha Holofern , 1455-60, Delwenn arem, Palazzo Vecchio, Firenze.

Mojenn dost
Tostaat a c'haller al livadurioù-se ouzh ar re ma weler pe o troc'hañ penn Yann ar Badezour pe o tiskouez e benn war ur plad war c'houlenn Salome, evel e taolennoù Caravaggio : gant an daou vuntr e oa bet awenet. Ouzhpenn da se ez eus un daolenn all gantañ ma weler David o tibennañ Goliat.
Gustav Klimt ivez en deus anvet e eil daolenn diwar-benn mojenn Judit : Judit II (Salome), o veskañ an div vojenn.

Notennoù

livadurioù